Държавен вестник, бр. 6, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  6
Раздел VI
Финансови задължения
6.1. Този Меморандум за разбирателство 
няма да налага финансови задължения на 
нито един от Участниците, освен че всеки 
Участник е отговорен за финансирането на 
собствените си административни разходи, 
свързани с подкрепата на този Меморандум 
за разбирателство.
6.2. Конкретни споразумения за споделяне 
на разходите ще бъдат договорени като част 
от всякакви специфични договорености за 
проекти, които могат да бъдат разработени 
съгласно този Меморандум за разбирателство.
Раздел VII
Започване, прекратяване, изменение и про-
дължение
7.1. Този Меморандум за разбирателство 
влиза в сила от датата на подписване от 
Участниците и ще остане в сила за период 
от пет (5) години от тази дата. Действието 
на Меморандума за разбирателство може да 
бъде удължено за подобни периоди или за 
периоди, които се считат за желателни към 
момента.
7.2. В случай че някой от Участниците 
желае да прекрати настоящия Меморандум за 
разбирателство, преди да бъде взето съвместно 
решение за прекратяване, следва да изпрати 
писмено предизвестие до другия Участник 
шест (6) месеца преди датата на ефективното 
прекратяване.
7.3. Съответните отговорности и задълже-
ния на участниците във връзка със защитата 
и използването на информацията и всякакви 
допълнителни споразумения за проекти, 
предмет на настоящия Меморандум за раз-
бирателство, ще продължат да се прилагат 
независимо от прекратяването.
7.4. Този Меморандум за разбирателство 
може да бъде изменян с писмено съгласие на 
Участниците.
Подписан в гр. София на 6.06.2022 г. от 
българска страна от полковник Владислав 
Маринов Шекеров, директор на дирекция 
„Политика по въоръженията“ на Министер-
ството на отбраната, и в гр. Хелзинки от 
финландска страна на 12.09.2022 г. от госпожа 
Таря Якола, заместник национален директор 
по въоръженията на Република Финландия, 
в два екземпляра на английски език.
За Министерството  
на отбраната на  
Република България:
полковник  
Владислав Шекеров,
директор на дирекция 
„Политика по  
въоръженията“
За Министерството  
на отбраната на  
Република Финландия:
Таря Якола,
заместник  
национален директор 
по въоръженията
229
НАРЕДБА № 1 
от 9 януари 2023 г.
за психологическо осигуряване в Служба 
„Военно разузнаване“
Раздел I
Общи положения
Чл. 1. (1) С тази наредба се определят усло-
вията и редът за психологическо осигуряване 
в Служба „Военно разузнаване“ (Службата).
(2) Психологическото осигуряване в Служ-
бата обхваща:
1. психологически изследвания;
2. полифизиографски изследвания; 
3. психологическа консултативна и пре-
вантивна дейност.
Чл. 2. (1) Дейностите по чл. 1, ал. 2, т. 1 
и 2 се извършват от структурата, отговаряща 
за вътрешната сигурност и контраразузнава-
телното обезпечаване на оперативно-разузна-
вателната дейност на Службата.
(2) Дейностите по чл. 1, ал. 2, т. 3 се из-
вършват от структурно звено от състава на 
структурата по управление на човешките 
ресурси на Службата. 
Раздел II
Психологически изследвания
Чл. 3. Психологически изследвания се 
извършват:
1. при подбор на кандидатите за постъпване 
на работа в Службата;
2. за установяване на психологическа съв-
местимост с изискванията на заеманото към 
момента направление на дейност;
3. за установяване на психологическата 
съвместимост на служители към изискванията 
на предвидена за заемане на ново направление 
на дейност.
Чл. 4. (1) Психологическият подбор по 
чл. 3, т. 1 има за цел установяване психоло-
гическата съвместимост на кандидатите за 
назначаване в Службата.
(2) Психологическата съвместимост по 
ал. 1 се определя съобразно изискванията 
за съответното направление на дейност чрез 
изследване и установяване на:
1. мотивация за постъпване на работа в 
съответното направление на дейност, профе-
сионални интереси и ценностни ориентации;
2. делови качества, особености на характера 
и индивидуален стил на поведение;
3. самооценка и ниво на претенции;
4. емоционална стабилност, стресоустойчи-
вост и механизми на психична защита;
5. комуникативни умения и социална 
компетентност;
6. интелектуален потенциал, познавателна 
активност и обща осведоменост;
7. затруднения в психичното и социалното 
функциониране.